Keltia Rok

Record hir aml-gyfrannog yw Keltia Rok, rhyddhawyd ar label Cymraeg Recordiau Sain.Discogs - Keltia Rok  Mae’n hynod am ei fod y record hir cyntaf (a hyd at 2020 yr unig record hir) i gynnwys caneuon pop a roc cyfoes ymhob un o’r chwe iaith Geltaidd. Mae’n cynnwys y caneuon roc cyntaf a ryddhawyd yn yr iaith Gernyweg a Manaweg. Rhyddhawyd y record i gydfynd â’r Eisteddfod Genedlaethol ym Mhorthmadog yn Awst 1987. Dosbarthwyd y record fel record hir feinyl (Sain 1412M) a fel caset (Sain C612N) gan Revolver / The Cartel o Fryste.

Cefndir a recordio
|bawd|dde|Davyth Fear, trefnydd y record

Trefnwyd y record gan Davyth Fear, oedd ar y pryd yn Ysgrifennydd Cyffredinol o’r Undeb Celtaidd. Roedd y clawr cefn yn cynnwys nifer o hysbysebion ar gyfer sefydliadau ieithoedd Celtaidd, oedd yn helpu talu am yr argraffu. Cynnwys y clawr blaen oedd delwedd o Lwybr Llaethog, grŵp rap Cymraeg, oedd hefyd yn recordio i Recordiau Sain.

Adolygiadau
Adolygwyd y record gan nifer o gylchgronau a phapurau cerddoriaeth. Barn Dulais Rhys ym mhapur newydd wythnosol ‘Y Faner’ oedd ei fod yn ddewisiad diddorol gyda chlawr ardderchog. Amlygodd Adrian Tierney-Jones yn yr NME fod y record yn un cyfoes, gyda rhai caneuon ‘warming the cockles of the Celtic heart’.  ‘Yn y pendraw’ meddai, ‘arwyddocád y record yw bod yr ieithoedd hyn yn fyw ac nid mewn amgueddfeydd’ Yn ôl ‘Keltoi – a Pan-Celtic Review’, helpodd cyhoeddiad y record i gysylltu mudiadau roc yr ieithoedd Celtaidd.  Yn ôl y cylchgrawn ‘Welsh Music History’, roedd yn gam mawr ymlaen ar gyfer diwylliant cerddoriaeth cyfoes yn y cenhedloedd Celtaidd.

 Rhestr o ganeuon 
 # Artist Cân Cyfieithiad Cymraeg Cenedl Ysgrifennw(y)r 1 Eirin Peryglus Glawogydd -  cerddoriaeth a geiriau – Eirin Peryglus 2 Brian Webb Tan y’n Golon Tân yn y galon  cerddoriaeth a geiriau –Webb 3 Rinne Mamaí Ciste Milis Brionglóidí Breuddwydion  geiriau –Bradley, cerddoriaeth –Muinzer & Clenaghan 4 Mona Jaouen Pell war an Hent Pell lawr y ffordd  cerddoriaeth – le Vallegant, trefniant – Beauvir & le Vallegant 5 Na Fíréin Deireadh na Seachtaine Y penwythnos  geiriau– Mac Séalaigh, cerddoriaeth – Smith & Mac Séalaigh 6 Ragamuffin Gowlwryans Biwrocratiaeth  geiriau – Humphreys & Lyon, cerddoriaeth - Ragamuffin 7 Dazont Lazhadeg ar Yezh Cyflafan yr iaith  geiriau a cherddoriaeth - Dazont 8 Ny Slommaghyn O Vanninee O bobl Fanaweg  geiriau a cherddoriaeth – Carswell, trefniant – Ny Slommaghyn 9 E.V. Ar Gwener (e Gwer) Dydd Gwener (yn wyrdd)  geiriau a cherddoriaeth – J & H Perche 10 An Gof Ma Kan y’nn Mein Mae‘na gân yn y meini  geiriau – Hicks & Saunders, cerddoriaeth - Hicks 11 Pentothal Plac’h ar Gwele Kloz Merch y gwely cloedig  geiriau a cherddoriaeth - Tangi 12 Blasket Sound Raithneach, a Bhean Bheag Rhedynnau, ferch fach  traddodiadol 13 Gael Force Suas leis a’Ghaidhlig Gaeleg am byth  geiriau a cherddoriaeth - Martin 14 Yr Anhrefn Cornel -  geiriau a cherddoriaeth – Sebon, Mwyn, Huws & Gwyn

Cysylltiadau â bandiau eraill / nodiadau   
  Cynhyrchwyd Glawogydd gan Gorwel Owen, gŵr Fiona Owen, y prif leisydd. Mae o wedi cynhyrchu recordiau i’r Super Furry Animals a Gorky’s Zygotic Mynci.
  Roedd Brian Webb yn flaenllaw yn y mudiad iaith Gernyweg, ond bu farw yn anffodus yn Rhagfyr 1986 
  Ysgrifennwyd y gân hon gan Colin Muinzer a James Clenaghan, aelodau cynt o’r grŵp roc Gwyddelig, Cruella de Ville.
  Roedd Mona Jaouen yn un o’r aelodau a sefydlwyd y grŵp roc Llydaweg arloesol Storlok.
  Cân enwocaf Na Fíréin oedd fersiwn Gwyddeleg o Nia Ben Aur, cân deitl yr opera roc Cymraeg.
  Enillodd Ragamuffin yr Wŷl Ban-Geltaidd gyda’u cân ‘An Wrannen’ (Y dryw) yn 1984.
  Ffurfiwyd Dazont gan Lydawyr oedd yn byw ym Mharis.
  Ny Slommaghyn oedd y grŵp roc cyntaf i ganu yn y Fanaweg. Aeth y prif leisydd,Greg Joughin, ymlaen i ffurfio grŵp gwerin, y Mollag Band.
  Roedd dau aelod o E.V., sef y brodyr Jari a Harri Perche, yn hanu o'r Ffindir, a roedd y grŵp yn canu yn Llydaweg, Ffrangeg a Ffineg.
  Roedd Davyth Hicks yn aelod o Lavolta Latoka, grŵp Prydeinig ‘post punk’, ac wedyn o Revenge gyda baswr New Order, Peter Hook.
  Roedd Bernez Tangi, y prif leisydd, hefyd yn un o’r aelodau a sefydlwyd y grŵp roc Llydaweg arloesol  Storlok.<
  Aeth chwaraewr ffidl Blasket Sound, Maire Breatnach, ymlaen i drefnu a pherfformio fersiwn Celtaidd o’r cerddoriaeth i Final Fantasy IV.
  Roedd Noel Eadie, y baswr, yn aelod o grŵp pop Gaeleg yr Alban cyntaf, sef, Na h-Oganaich, a enillodd yr Wŷl Ban-Geltaidd  yn 1972.
  Prif leisydd Yr Anhrefn, Rhys Mwyn, oedd rheolwr Catatonia yn ystod y 1990au. Cafodd Yr Anhrefn gryn sylw gan John Peel, gan recordio tri sesiwn i’r raglen radio.

Cyfeiriadau  

Categori:Albymau 1987
Categori:Albymau Cymraeg

Categori:Prosiect Wicipop